**ДО**

**Г-Н ДЕЯН ГЕРАСИМОВ**

**ОТ ГРУПАТА ОБЩИНСКИ СЪВЕТНИЦИ НА ПП-ДБ**

**ЧРЕЗ**

**АКАД. ХРИСТО БЕЛОЕВ**

**ПРЕДСЕДАТЕЛ НА ОБЩИНСКИ СЪВЕТ – РУСЕ**

***На Ваш изх. №ОбС-659/21.05.2024 г.***

**ОТНОСНО:** *Питане с вх. №06-01-137/21.05.2024 г.*

**УВАЖАЕМИ ГОСПОДИН ГЕРАСИМОВ,**

В деловодството на Община Русе е постъпило Ваше питане с наш вх. №06-01-137/21.05.2024 г., относно ремонтни дейности на уличната мрежа в община Русе.

В тази връзка Ви предоставям следната информация:

***Въпрос №1: На какъв етап са ремонтните дейности за всяка от улиците в списъка, одобрен от Общински съвет, с финансиране чрез банковия кредит?***

Отговор №1: Има сключени договори за проектиране, строителство и авторски надзор за 21 бр. улици от общо 24 бр. Въведени са в експлоатация следните улици: **ул. „Тича“** (от ул. „Згориград“ до ул. „Петрохан**“), ул. „Яребична“** (от ал. „Възраждане“ до ул. „Доростол“), **ул. „Хан Крум“** (от ул. „Проф. Асен Златаров“ до ул. „Борисова“), **ул. „Бистрица“**, **ул. „Проф. Асен Златаров“** и **ул. „Згориград“** (от ул. „Шипка“ до ул. „Тича“. Предстои въвеждане в експлоатация на **ул. „Ангел Кънчев“**, **ул. „Д-р Петър Берон“** (от тупик при сградата на Община Русе до тупик при бул. „Ген Скобелев“), **ул. „Мария Луиза“**, **ул. „Княжеска“**, **ул. „Тодор Икономов“**, **ул. „Никола Й. Вапцаров“** и **ул. „Рига“**. Инвестиционните проекти за **ул. „Дондуков-Корсаков“**, **ул. „Вардар“**, **ал. „Възраждане“**, **бул. „Цар Фердинанд“**, **ул. „Муткурова“**, **ул. „Мостова“** и **ул. „Войводова“** са предадени и по-голямата част от тях са съгласувани с компетентните органи (РИОСВ, РДПБЗН, сектор „Пътна полиция“ към ОДМВР) и предстои възлагане на оценка за съответствие на инвестиционния проект, необходима за издаване на разрешения за строеж. Инвестиционният проект за **ул. „Ниш“** е изработен, но във връзка с проведени срещи между общинска администрация Русе и заинтересованото в района население, ще бъде преработен и ще започнат процедурите по съгласуване и одобряване на същия. Предстои изработване на задания за обществени поръчки за проектиране, строителство и авторски надзор за **ул. „Кула“ в кв. „Долапите“**, **ул. „Велинград“ е кв. „Средна кула“** и **бул. „Гоце Делчев“**.

***Въпрос №2: Какъв срок си поставя Община Русе за приключване на ремонтните дейности, включени в този списък?***

Отговор №2: Крайният срок поставен от кредитора е м. май 2025 г.

***Въпрос №3: Каква част от банковия кредит е усвоена към момента и какви дейности са покрити с тази част?***

Отговор №3: Към настоящия момент разплатената сума възлиза на 1 134 522,63 лв. с ДДС по посочените в отг. №1 улици, които са въведени в експлоатация, която включва проектиране, строителство, авторски надзор и строителен надзор. За улиците, за които предстои въвеждане в експлоатация са представени документи за извършване на плащане, като същите следва да бъдат проверени и след това да бъдат разплатени. Ориентировъчната стойност на предстоящите плащания за инженеринг възлиза на приблизително 3 626 000 лв. с ДДС. По отношение на изработените оценки за съответствие също са представени документи за плащане, което още не е извършено.

***Въпрос №4: Защо не се извършват ремонтни дейности на улиците „Доростол“, „Плиска“ и „Тулча“? Какви са причините?***

Отговор №4: Предстои обявяване на обществена поръчка във връзка с продължаване на ремонтните работи. Същите ще бъдат изпълнени след избор на изпълнител. Основната причина е свързана с финансирането от Министерство на регионалното развитие и благоустройство (МРРБ). Отпуснатите от МРРБ финансови средства са недостатъчно, имайки предвид представените количествено-стойности сметки към одобрените преработки на инвестиционния проект. В тази връзка общинска администрация ще предложи корекция в бюджета на Община Русе за 2024 г. с цел осигуряване на необходимите средства за продължаване на ремонтните дейности.

***Въпрос №5: Предвижда ли Община Русе основен ремонт на бул. „Цар Освободител“, бул. „Цар Фердинанд“, бул. „Съединение“, ул. „Борисова“, ул. „Княжеска“ в участъка от ул. „Епископ Босилков“ до бул. „Придунавски“, бул. „Тутракан“ от ул. „Плиска“ до тролейбусното обръщало, павираната част на бул. „Придунавски“ в участъка между ул. „Чавдар войвода“ и ул. „Мостова, ул. „Иван Вазов“.***

Отговор №5: Изпълнение на основен ремонт на бул. „Цар Фердинанд“ е включено в одобрения от Общински съвет – Русе списък с улици, финансирани чрез банков кредит. По отношение на ремонтни дейности по бул. „Тутракан“, Община Русе е кандидатствала по Приоритет 1 към програма за развитие на регионите, като се очаква предложението да бъде оценено към края на календарната година. Към настоящия момент, Община Русе няма инвестиционни намерения за изпълнение на основни ремонти на останалата част от посочените във въпроса улици.

**С уважение,**

**ПЕНЧО МИЛКОВ**

*Кмет на Община Русе*